बे सावराय मेलाव बरचला बियाबनि एम.एल.ए. गणेस कुमार लिम्बुया बाहागो लानानै बुंथियो दि , आसामाव बि.जे.पि.सरकार फैनायनि उनाव बरचला बियाबा जौगागोननि लामायाव फैदों । गामि ओनचोलनि गांनाय उखैनायफोरखौ गामि पनचायतनि गेजेरजों जौगा होनो हायो । बेनिखायनो जोंनि बि.जे.पि. दोलोनि एस.टि. मर्चानि मावथि सोद्रोमाफोरा गोख्रों जानांगोन । मानोना मावथिफोरा गोख्रों जायाब्ला गामिफोरा जौगानाय नङा । बेखायनो आं खनले खनले खावलायदों नेम-खान्थिफोरखौ मानिलायनानै गावबा-गावनि मावनो गोनां खामानिफोरखौ मोजांयै मावफुंलांनो नांगौ। बुधबारखालि जानाय बे मेलआव बरचला बियाब ब्ल’क मन्डलनि आफादगिरि हेमन्त देका आरो एस.टि. मर्चानि गोबां दैदेनगिफोरा बाहागो लादोंमोन ।